"Аҳәынҭқаррақәа иалахәу акыр ирацәоуп, ауаагьы узрылымсуа ирацәоуп. Ҳастенд гьама ҳаракыла еиҿкаауп. Аалыҵқәа рықәҵашьа, рықәыргылашьа даара иаҵклаԥшны иҟаҵоуп. Акызаҵәык сгәы еихьызшьыз, ашәыри ауҭраҭыхи уи аҟара иахьаарԥшымыз ауп. Егьырҭ атәылақәеи Урыстәыла атәылаҿацәқәеи сызвысуаз рҟны избон рҟабқәа, рџыш, рџьымшьы, рышәха дуқәа зҳәаз еиԥш. Сара аҭааҩык лаҳасабала, убарҭ зегьы ҳа ҳҟынгьы иқәзар сҭахын, Аԥсны абрақьаҭра зегь рыла иаарԥшызарц. Егьыс, ауаа рацәа адеизалон ҳастенд, уи угәы иамыхәар залшом. Амандарина бзианы иргон, аҩқәа ирыдҵаалон, ирыхәҳар рылшон", — ҳәа азгәалҭеит Алина Жьиԥҳа.